Kuidas käituda, kui kohtad juhtkoera?
#000000
Juhtkoer on tavaline, koolituse saanud koer, kes aitab pimedal või vaegnägijal läbida erinevaid marsruute.
#000001
Juhtkoera olulisim oskus on hoida otsesuunda ja aidata pimedal inimesel mööduda teel olevatest takistustest ning ületada ristmikke ohutult. Koer seisatab takistuste ning ristmike ees, oodates käsklust, kuidas edasi liikuda, millal üle tee minna ja kas peremees soovib tee paremasse või vasakusse äärde.
#000002
Kuna juhtkoer on teenistuskoer, annab Eesti Juhtkoerte Kasutajate ühing nõuandeid, kuidas juhtkoeraga kohtudes käituda.
#000004
Ära siruta kätt välja töötava juhtkoera suunas
#000005
Kuna juhtkoerad on väga seltsivad ja uudishimulikud, võib väljasirutatud käsi koera tähelepanu hajutada ja takistada keskendumist tööle.
#000006
Ära kutsu, häälitse ega kõneta vastutulevat juhtkoera
#000007
Kõik kõrvaline häirib juhtkoera tähelepanu ja keskendumist ning võib koera koos kasutajaga viia soovitud marsruudist kõrvale. Võib juhtuda, et vastutuleva inimese kõnetamine paneb koera näiteks kogemata astuma punase tulega tee peale.
#000008
Nii nagu inimestegi puhul, on ka koerte seas allergikuid või kindla dieedi peal olevaid loomi. Võib juhtuda, et pisike palake, millega möödaminev inimene tahtis vaid head, põhjustab koerale mürgistuse ja olla eluohtlik.
#000009
Võõra toidu pakkumine halvendab koera töökvaliteeti, kuna võib juhtuda, et nii hakkab koer ka edaspidi inimeste suunas vaatama ja toitu otsima.
#000010
Juhtkoera ei tohi rakmetest sikutada, koera kutsuda ega tõmmata looma tähelepanu. Juhul kui juhtkoer ja kasutaja on eksinud, tuleb rääkida ainult kasutajaga.
#000011
Meeles peab pidama, et juhtkoerale võib käskluse anda ainult koera peremees või perenaine.
#000012